Ülfət (qəzet, 1991)

"Ülfət" — Azərbaycan həmkarlar ittifaqlarının rəsmi mətbuat orqanı.

 Məlumat 
"Ülfət" qəzetinin ilk sayı 1991-ci ilin may ayında çap olunub. Azərbaycan Respublikasının müstəqilliyinin ilk illərində sahə nəşrləri arasında ən çox tirajla çıxan qəzet olmuşdur. Həmkarlar ittifaqlarının yenidən formalaşmasında müsbət rol oynamışdır. Xarici ölkələrin və beynəlxalq həmkarlar ittifaqı təşkilatlarının həyatında baş verən yeniliklər qəzet səhifələrində öz əksini tapır. Redaksiya heyəti respublika iqtisadiyyatının, sosial, mədəni proseslərin oxuculara çatdırılmasını da fəaliyyətinin əsas istiqamətlərindən biri sayır. 

İşçilərin hüquqi maarifləndirilməsi həmişə qəzetin diqqət mərkəzindədir. Oxuculardan alınan sorğu məktubları hüquqşünaslar və mütəxəssislər tərəfindən cavablandırılıb «Soruşun cavab verək», «Sual-cavab», «Advokat», «Sənin hüquqların» rubrikaları altında dərc edilir. "Ülfət" qəzəti 20 illik fəaliyyəti ərzində oxucularının görüşünə hər dövrün tələblərinə uyğun rubrikalarla gəlmişdir. Qəzetin yazıları əsasən "Cəmiyyət", "Gerçəklik", "Rakurs", "Yaxşılığa doğru", "Gəncliyimiz-gələcəyimiz", "Aktual", "Problem", "Sosial", "İqtisadiyyat", "Gender bərabərliyi", "Beynəlxalq panoram" və s rubrikalar altında hazırlanır. 
 Mükafatları 
Qəzetin redaktoru və əməkdaşlarının bir qrupu respublikanın fəxri adlarına, Azərbaycan Həmkarlar İttifaqları Konfederasiyasının yubiley medalına, fəxri fərmanlarına layiq görülmüşlər. "Ülfət" qəzetinin baş redaktoru Aqil İsax oğlu Dadaşovdur. "Ülfət" qəzeti Mətbuat Şurasının ilk təsisçilərindəndir.

 Həmçinin bax 

 Azərbaycan müəllimi (qəzet)
 Azərbaycan Ordusu (qəzet)

 İstinadlar 

 Xarici keçidlər 

 AHİK sədrinin müavini, «Ülfət» qəzeti 

Kateqoriya:Azərbaycan qəzetləri
Kateqoriya:Azərbaycan dilində qəzetlər
Kateqoriya:Azərbaycan həmkarlar ittifaqları